ચીખલી તાલુકાનાં અંતરિયાળ ડુંગરાળ વિસ્તારમાં આવેલા સારવણી ગામના ૪ર શૌચાલયની સહાય માટે લાભાર્થીઓ જરૃરી દસ્તાવેજો અને તલાટીના સહી સિક્કા સાથે તાલુકા પંચાયતની કચેરી ખાતે ફોર્મ જમા કરાવી ૧ વર્ષ પૂર્વે સ્વખર્ચે શૌચાલય તૈયાર કર્યા હતા, તેની ફોટો કોપી વગેરે પણ લાભાર્થીઓ દ્વારા રજૂ કરવામાં આવ્યા હતા, પરંતુ ચીખલી તાલુકા પંચાયત કચેરીના કર્મચારીઓ અને અધિકારીઓની ગંભીર લાપરવાહીનાં પગલે સારવણી ગામના ૪ર જેટલા શૌચાલયના લાભાર્થીઓને સહાયના નાણાં મળ્યા નથી.